กินยาคุมในวันที่ประจำเดือนหมดได้2วันควรกินเเผงต่อไปยังไง พอดีว่าพึ่งกิน้ป็นครั้งแรก
สวัสดีค่ะ การเริ่มทานยาคุมกำเนิดเป็นแผงแรกนั้น โดยปกติควรทานภายใน 1-5 วัน นับจากวันแรกที่มีประจำเดือนมา ยาคุมจึงจะออกฤทธิ์ในการป้องกันการตั้งครรภ์ได้ทันที หากไม่ได้เริ่มทานภายใน 1-5 วัน นับจากวันแรกที่มีประจำเดือนมา จะต้องทานต่อเนื่องไปอย่างน้อย 7 วันก่อน ยาคุมจึงจะออกฤทธิ์ได้และเมื่อทานยาคุมจนครบ 21 เม็ดและเว้นระยะครบ 7 วันแล้ว หรือทานยาจนครบ 28 เม็ดแล้ว ก็ให้เริ่มทานแผงใหม่ต่อไปได้เลย โดยไม่ต้องสนใจว่าประจำเดือนจะเริ่มมาในวันใดค่ะอย่างไรก็ตาม ประจำเดือนควรจะเริ่มมา เมื่อเว้นระยะการทานยามาได้ 2-4 วัน หรือทานถึงเม็ดที่ 23-26 ดังนั้น หากเว้นระยะครบ 7 วันแล้ว หรือทานยาครบ 28 เม็ดแล้ว หากไม่มีประจำเดือนมา ก็ควรตรวจหาการตั้งครรภ์ดูก่อนที่จะเริ่มทานแผงใหม่ด้วยค่ะ เพราะยาคุมกำเนิดนั้น ไม่สามารถป้องกันการตั้งครรภ์ได้ 100%